Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 656

12. tábla: Eredményadatok részletezése A tábla az Eredménykimutatás egyes soraira vonatkozóan tartalmaz kiegészítõ, illetve részletezõ adatokat. A 2-3. sor az 1. Kamat és kamatjellegû bevétel összesen sorból a belföldi háztartásoktól, valamint a belföldi nem pénzügyi vállalatoktól kapott összes kamat és kamatjellegû bevétel összegét tartalmazza (beleértve a 4. sorban szerepeltetendõ fedezeti ügyletekhez illetve a fedezeti ügyletként elszámolható ügyletekhez kapcsolódó tõlük származó kamatjellegû bevételeket is). A háztartásoktól származó kamat- és kamatjellegû bevételek kamattámogatások nélkül jelentendõk, míg 3. sornak a nem pénzügyi vállalatoktól származó összes kamat- és kamatjellegû bevételt tartalmaznia kell (beleértve az esetleges kamattámogatást is). A 4. sorban az 1. Kamat és kamatjellegû bevétel összesen sorban jelentett összegbõl az Szkr. 22. § szerinti fedezeti ügyletekhez illetve a fedezeti ügyletként elszámolható ügyletekhez kapcsolódó kamatjellegû – belföldiektõl és külföldiektõl származó – bevételeket kell jelenteni. Az 5. sorba a 30. Kamat és kamatjellegû ráfordítás összesen sorban szereplõ összegbõl az Szkr. 22. § szerinti fedezeti ügyletekhez illetve a fedezeti ügyletként elszámolható ügyletekhez kapcsolódó kamatjellegû – belföldiekkel és külföldiekkel kapcsolatos – ráfordítások összegét kell kiemelni. A 7-10. sorok a 63. Pénzforgalmi és lebonyolítási jutalékok és 65. Egyéb jutalékok és díjak sorban jelentett összeg részletezését tartalmazzák.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes